
A következő generációs 
konzolok korszaka 
immáron hivatalosan is 
beköszöntött — a sort 
megnyitó X360 hosszú 
utat járt be, mára már 
pedig minden összeállt 
ahhoz, hogy pokolian 
sikeressé váljon... 


óta — ha a magyar debüt időpontját 

nézzük, akkor csupán egy hónap. 
Megérkezett az új generáció: a hármas fogat 
első tagja kissé nyögvenyelősen, kissé kaoti- 
kusan, de elrajtolt, pontosan úgy, mint azt 
tette annak idején az Xbox. Az az Xbox, 
amit csak életciklusának végén fogadtak el 
annak, aminek tervezői szánták: teljes értékű 
konzolnak. Nem PC alkatrészekből összera- 
kott barebone gépezetnek, nem a Microsoft 
pénzsajtoló politikáját kiszolgáló célhardver- 
nek. Az Xbox konzol, méghozzá nem is 
akármilyen — már a maga idejében sikerült 
elindulnia egy olyan merően új irányvonalon, 
melyre addig csupán egyetlen masinának volt 
lehetősége: az is beadta a kulcsot két év 
után. 


E: év telt el az Xbox 360 megjelenése 


úg XBOX 360 
B múlt és 


jelen 


Az Xbox Live minden idők egyik legjobban 
összerakott online rendszere, hiszen intuitív 
felületével, egyszerű regisztrációs procedú- 
rájával alig pár hónap alatt milliós nagyság- 
rendű előfizetőt tudhatott magáénak, mely 
bár a géppel rendelkező populáció nagyságát 
tekintve jócskán elmarad a konkurens Sony 
által felmutatott számtól, centralizált mivol- 
tát tekintve mégis rendkívül impresszív ér- 
ték. A gép kiforrott volt, a hardver kiállta a 
próbát, toronymagasan vezetett a nyers 
erőforrást tekintve, a játékellátottság megfe- 
lelő volt — igen, Japánban valóban elbukott a 
küszöbben, de eredeti célját elérte: bevitte a 
köztudatba az Xbox nevet, megismertette a 
brandet a publikummal és ledöntötte az 
előítéletek kordonját. 


Az Xbox 360-nak így aztán tökéletesen si- 
került a bemutatkozás, hiszen a piacon 
egyedüli szereplőként, jóval a konkurensek 
előtt debütált — az egy éves előny vitathatat- 
lan fegyvertény, melynek igazán csak most, a 
piac kiteljesedésével lett igazán nagy je- 
lentősége. 

Az X360 remek konzol: birtokolja elődje 
összes pozitív tulajdonságát, és egyben javí- 
tott annak sarkalatos pontjain — a külső de- 
sign határozottan tetszetősebb, a gép kezelhe- 
tősége ennél barátságosabb nem is lehetne, a 
hardver a high-end színvonalat képviseli, a 
stabilitás pedig a kezdeti problémák után 
végre elfogadhatónak minősíthető, ráadásul 
a Microsoft példaértékű módon kezeli a fel- 
merülő gondokat és a vásárlói bejelentése- 
ket, hiszen a gép szállítási, javítási költségei 
őket terhelik, a procedúra nem vesz igénybe 
többet másfél, maximum két hétnél. 

A Live szolgáltatás kissé döcögősen indult 
be, már teljes gőzzel zakatol előre. A kezde- 
ti, kizárólag a netes játéknak helyet adó csa- 
torna mára már elképesztő léptékben gon- 














. ..a hamarosan érkező harmadik generációs 


produktumok pedig végre megengedik, hogy arra 
koncentráljunk, ami valóban fontos: a játékélményre. 


dolkozó, több funkciót magába foglaló globá- 
lis rendszerré cseperedett. A , Piactér" fogal- 
mának bevezetése remek döntés volt, hiszen 
a segedelmével lényegesen több dolog kisaj- 
tolható a gépből, mint azt a kicsomagoláskor 
gondolná az ember. A heti rendszeresség- 
gel érkező árkád játékok jelenleg a retro él- 
ményt meglovagolni kívánó közönség igé- 
nyeit szolgálják ki, de már eddig is számos 
olyan új és egyedi fejlesztés jelent meg, ame- 
ly megér egy vásárlást, a közeljövőben pedig 
jelentősen kibővül a repertoár. A barkácsfej- 
lesztők számára elképesztő távlatokat nyi- 
tott az XNA csomag — , a csomag", amellyel 
minden hobbifejlesztő felhasználóbarát, egy- 
szerű környezetben hozhat létre új játéko- 
kat, majd a Piactéren remek kondíciókkal ér- 
tékesítheti is azokat. Ráadásul a feltöltött 
tartalmak árazása egész barátságos, hazai 
pénztárcákhoz mérten is — plusz ott vannak 
azok az extra letölthető tartalmak is, melyek 
minimális befektetés mellett jelentősen kibő- 
víthetik egy-egy játék élettartamát, jelentő- 
sen túlmutatva azon, amit eredetileg megál- 
modtak készítői. 


A ,játékos pontok" rendszere a kezdetek- 
ben értelmetlennek, totális zsákutcának tűnt, 
de mára már kikristályosodott a célja: moti- 
váló ereje hihetetlen, mindennél jobban kész- 
tet az adott játék újrajátszására, teljes kiisme- 
résére, a legapróbb momentumok elsajátítá- 
sára, ráadásul megmutatja, hogy a viszonylag 
drága befektetés megéri a pénzét, mivel ez ál- 
tal végre tényleg kihasználható az a potenciál, 
ami az egyes produktumokban rejlik. 


Talán a legfontosabb érv az X360 mellett, 
hogy a játékkínálat mostanra igencsak meg- 
erősödött. Már a debütre kiadott első pro- 
duktumok nagy része is bőven megérte a 
pénzét, elég csak a borzongatóan remek Pro- 
ject Gotham Racing 3-ra gondolni, ami ne- 
mes egyszerűséggel stílusának jelenleg pia- 
con lévő képviselőinek legjobbika, és akkor 
még nem is ejtettünk szót az idén tavasszal 
megjelent Oblivionról, ami napjainkban nem 
csak a legszebb, de az egyik legösszetettebb 
szerepjáték is egy személyben, az általa ga- 
rantált játékórák már önmagukban is egy 
egész nyarat ki tudnának tölteni. 

Legnagyobb szerencsénkre aztán a magyar 
premier után alig pár nappal végre tényleg 





megérkeztek a második generációs játékok: 
a Dead Rising a gép technikai tudásának de- 
monstrációja mellett az elmúlt évek egyik leg- 
ötletesebb és legszórakoztatóbb terméke, a 
Test Drive Unlimited egy megtépázott soro- 
zat feltámadásának lenyomata, míg az elké- 
pesztő érdeklődés mellett készült, lövöldö- 
zős stílusú Gears of War a 360 jelenlegi zász- 
lóshajója: ha a világot nem is váltotta meg, nem 
lett belőle akkora legenda, mint a HALO 
volt, de mindenképp vérbeli következő ge- 
nerációs akciójáték, hihetetlen látványvilág- 
gal párosított könnyed, szórakoztató játék- 
menetű sikercím. Körülbelül fél év múlva 
pedig majd érkeznek a harmadik generációs 
játékok, ismert franchise-ok folytatásai, vala- 
mint az újoncok, melyek már megjelenésük 
előtt biztosan a mezőny krémjét képviselik 
majd. 


Az Xbox 360 komoly mérföldkő a magyar 
videojáték-élet történetében. Végre megtör- 
tént az, amire már rég vágytunk: a 360 tulaj- 
donosok teljes körű támogatást élveznek, a 
honosított — magyar dobozzal és gépkönyv- 
vel, esetenként magyar szöveggel vagy feli- 
rattal forgalmazott — játékok üdvözlendő új- 
donságként várják a vásárlókat a polcokon, 
ráadásul az egyes címekre szabott, a meg- 
szokottnál alacsonyabb hazai szoftverárak 
pedig számos vásárlót győzhetnek meg arról, 
hogy az X360 megéri a pénzét. 


Az Xbox 360 jó úton halad az egyértelmű 
siker felé, a fejlesztői támogatás stabil, az ex- 
kluzív címek egyre gyarapodó tábora pedig 
bizalmat sugall — bizalmat, melynek kiharco- 
lásához 5 milliárd dollár elköltése kellett. 
Megérte? Erre választ csak évek múlva kap a 
cég. Ami viszont biztos: a verseny elkezdő- 
dött, a 360 egy éves előnye által elért poziti- 
vumok beértek, a második, valamint a hama- 
rosan érkező harmadik generációs produk- 
tumok pedig végre megengedik, hogy arra 
koncentráljunk, ami valóban fontos: a játék- 
élményre. 

Más nem is fontos. 








HALO3 az a játék, amely nem szorul 

különösebb bemutatásra — az első két 
HALO epizód nem csak az Xbox két leg- 
jobb játéka, de egyben legenda is volt. A 
modern konzolos FPS-ek alapjait lefektető 
saga záró epizódja minden eddiginél monu- 
mentálisabbnak ígérkezik: ott veszi fel a vo- 
nalat, ahol az előd abbahagyta, Master Chief 
űrbéli kalandja után tér vissza az inváziótól 

szenvedő Földre, hogy megtisztítsa a boly- 
gót az idegen megszállók hordájától egyszer 
és mindenkorra. Ami biztos, hogy nem vál- 
tozott, az a hihetetlenül pörgős játékmenet, 
az akciózuhatag, valamint az epikus megkö- 
zelítés. A történet befejezése tucatnyi hely- 
színen történt események formájában kerül 
elmesélésre, lényegesen több fordulattal, 
mint azt korábban láthattuk. 
Visszaköszönnek az ismerős 
szereplők, a régi ellenfelek, a 
vezethető járművek és Master 
Chief alakja, csak épp vérbeli 
következő generációs köntös- 
ben — a HALO3 a lehető leg- 
szebb külsővel csábítja újabb 
csatára a belső személyű lövöl- 
dék elkötelezett híveit. 





Max Payne-t elkövető finn csapat ezúttal 

a horrorok és thrillek jegyében készült 
Alan Wake-kel rukkol elő az elkövetkezen- 
dő év tavaszán. A címadó főhős elismert író, 
aki magánéleti problémái elől egy idilli kisvá- 
rosba menekül, ám a könyveiben leírt álmok 
egy idő után életre kelnek, a valóság és a fik- 
ció közötti határ elmosódik, Alan élete pedig 
valóságos pokollá változik — az elméje által 
létrehozott lényekkel kell, hogy megküzdjön, 
miközben mindent megtesz azért, hogy meg- 
találja az események mögött zajló valódi tör- 


ténések értelmét és kulcsát. Az Alan Wake 
első látásra is elképesztő látványvilágával fog 
meg, a hatalmas, szabadon bejárható terület 
mellé egy a játékmenetet alaposan befolyá- 
soló dinamikus napszak és időjárási alrend- 
szer párosul, melynek hála alig pár perc alatt 
beesteledhet, a fényes napsütés pedig félel- 
metes viharrá változhat. Akció, kaland és mo- 
zifilmekhez méltó dramaturgia ötvöződik az 
Alan Wake-ben: pont, mintha Stephen King 
egy könyve elevenedne meg. 








l jén pokolian jó Xbox-os szerepjáték 
után a Bioware az új platformot is meg- 
örvendezteti a stílussal — a Mass Effect min- 


den idők egyik leggrandiózusabb űreposzá- 
nak ígérkezik. A trilógia első darabja a 23. 
században játszódik. Az emberiség már ala- 





posan feltérképezte a galaxist, új lényekkel, 
planétákkal és naprendszerekkel találkozott, 
ám az univerzum egy sötét zugában ellenség- 
re talál. A játékban egy, a galaxis békefenn- 
tartó egységének tagjaként ismerhetjük meg 
az epikus történet első szeletét. A Mass Ef- 
fect egy szabadon bejárható galaxist kínál, 


Forza Motorsport nem definiálta újra az 

autós játékokat, ám a folytatás lényege- 
sen kiforrottabb, összeszedettebb és tartal- 
masabb élményt kínál a versenyzés szerel- 
meseinek. A második epizód 300 vezethető 
autót tud felmutatni egyedire szabható külső 
és belső alkatrészekkel (luxus és versenyka- 
tegóri0a egyaránt), a száguldáshoz pedig 60 
valós, illetve fiktív pályát kínál. A virtuális au- 
tóvezetésbe csak most belevágók tucatnyi 





segédlettel találkozhatnak, ABS-sel, stabili- 
táskontrollal, kormányrásegítéssel vagy épp 
az ideális ív mutatásával. A Forza TV opció- 
val ráadásul a Live előfizetők megtekinthetik 
mások többjátékos versenyét, pont úgy, mint- 
ha csak a televízióban néznének egy közveti- 
tést. Vizuálisan hatalmasat lép előre a folyta- 
tás, a Forza 2 érezhetően szebb, mint a stílus 
eddigi bármely képviselője — tükörfényesre po- 
lírozott autók, fémhatású felnik és a sebessé- 
gérzetet fokozó speciális effektusok gondos- 
kodnak arról, hogy a Forza 2-vel való játék 
ne csak szórakozás, de élmény is legyen. 


több tucatnyi bolygóval, űrbéli bázisokkal, 
felfedezhető földfelszínnel és töménytelen 
harccal. Az elképesztő méretekben gondol- 
kozó világban több száz lénnyel ismerkedhe- 
tünk majd össze, ráadásul a párbeszédek ki- 
menetele attól függ, hogyan s mit mondunk 
nekik, így lényegében a játékosnak komoly 
beleszólása lesz az események folyásába: 
nem minden történik úgy és akkor, ahogy az 
elvárható lenne. Mindez lenyűgöző látványvi- 
lággal párosul, így az RPG rajongók remek 
élménynek néznek elébe. 


















emekül feldobhatja a hideg téli estéket a 
Capcom jegyezte Lost Planet: a klasszi- 
kus videojátékok jegyében fogant LP egy 
olyan világra kalauzol, ahol 
nem az emberiség a do- 
mináns faj, a bolygót pe- 
dig nem csak az örök tél 
tartja fogságban, hanem 


Blue Dragonban két zseni találkozásának 

lehetünk tanúi — a játékot egyrészt a 
minden idők egyik legjobb japán szerepjáté- 
kát elkövető csapat készíti, a designról pedig 
az az Akira Toriyama gondoskodik, aki a vi- 
lághírű Dragon Ballt is elkövette. A történet 
egy Shu nevű ifjú körül bonyolódik, kinek ár- 
nyéka egy kék sárkánnyá képes változni — hi- 
hetetlen erejére és hasonló képességű bará- 
taira szüksége is lesz, mivel a világot egy Ne- 
ne nevű ősi szörny akarja elpusztítatni az 
egykoron létezett mágia felélesztésével, Shu 





egy idegen életforma, a bogárszerű Akridok 
is. Hősünk az inváziót megállni kívánó ellen- 
állócsoport egy tagja — a játék pedig műfaját 
tekintve harmadik szemszögű lövölde. A 
harchoz több tucatnyi lőfegyver áll rendelke- 
zésre, ráadásul járművek — mechák, hószá- 
nok és egyebek — várnak arra, hogy a játékos 


és kis csapata így hát elindul, hogy véget ves- 
sen Nene ördögi tervének. A Blue Dragon 
varázslatos világa megközelítőleg 200 ,ár- 
nyéknak", azaz különleges lénynek ad helyet, 
melyek szabadon variálhatók, fejleszthetők, 
ráadásul a táj és a világ lakói a játékos csele- 
kedeteinek függvényében változnak. A lát- 
ványvilág pazar, az X360 ereje nem csak a 
technikai alapokat biztosítja, de a művészi 
szabadságnak is hagy teret, így néha a játékos 
úgy érezheti magát, mintha gyerekkori me- 
séiben, vagy egy festményben bolyongana, 
miközben egy hatalmas kalandból veszi ki a 
részét. Bi 





használatba vegye őket. Elképesztően válto- 
zatos helyszíneken folyik a véget nem érő 
küzdelem, ráadásul a lépték az ellenfelek mé- 
retére is igaz: akár több emelet magas ször- 
nyek is az utunkba állnak, akik könyörte- 
lenül, a lehető legszívósabban törnek éle- 
tünkre. A túlélést ráadásul az embertelen 
környezet is nehezíti, így a Lost Planet igazi 
apokaliptikus vízió, ahol nincsenek szabá- 
lyok, a túlélés érdekében bármi megenge- 
dett: nem csak összetett, élvezetes és em- 
bert próbáló kihívást nyújt, de a játék elké- 
pesztően gyönyörű is, vérbeli következő ge- 
























Bioshock az elmúlt évek egyik legrém- 

isztőbb kalandjának ígérkezik — a játék 
egy alternatív, hatvanas évekbeli, fiktív óceán 
alatti városba kalauzol, ahol a főhős emlékek 
nélkül, magára maradva ébred egy repülőgép 
katasztrófa után. A látszólag elhagyatott he- 
lyet rémisztő lények lepték el: az elhullt holt- 
testekből géneket kinyerő kislányok, az őket 
védő, Némó kapitány világából idecsöppent 
hatalmas Védelmezők, a szintén génekre va- 
dászó Splicerek, illetve a komplexumot vé- 
delmező gépi ellenfelek. A túlélés érdekében 








A Assassir"s Creed végre egy olyan kör- 
nyezetben játszódik, melyet az elmúlt 
években olyannyira mellőztek a fejlesztők — a 
sötét középkor remek táptalajt nyújt annak az 
elképzelésnek, ami a Prince of Persia felélesz- 
téséért felelős montreali divízió álmodott 
meg. Az AC olyan, mint a PoP és a Splinter 
Cell találkozott volna: főhőse Altair, foglalko- 








zását tekintve bérgyilkos. Múltja titokzatos, 
de célja ismert — sikeresen teljesíteni a meg- 
bízásait. Népes városok tömegében, épületek 
tetején, illetve lóháton felfedezhető vidéki tá- 
jakon barangolva és settenkedve keresi meg 
célpontjait, felfedezve hollétüket, kifigyelve 
napi rutinjaikat, mindezt azért, hogy a lehető 
legtökéletesebb módszert megtalálva tegye el 
őket láb alól. Lehetőségeinket alaposan át kell 
gondolnunk, mivel a játék mesterséges intelli- 
genciája szinte mindenre reagál: reagál arra, 
ha feltűnően futunk a tömegben félrelökve a 
járókelőket, vagy arra, ha fényes nappal pró- 
bálunk betörni valaki otthonába. Az AC által 
nyújtott grafikus színvonal pazar, a középkori 
környezet él és lélegzik, az emberek szinte 
hús-vér élőlényeknek tűnnek. 1 





fel kell velük venni a harcot, megismerni a vi- 
lágot és kideríteni, hogy mi történt az egy- 
kor népes helyőrséggel, valamint, hogy mi 
volt a célja. Ebben a küldetésben nagy segít- 
séget nyújt majd a karakter paramétereinek 
szabad módosítása implantok segítségével, 
melyek emberfeletti erővel, új képességek- 
kel és egyedi szájíz szerint felépíthető fegy- 
verekkel szolgálnak. Mindez párosul egy 
olyan sajátságos atmoszférával, ami sikere- 
sen hozza egy tető alá az ember legfelsőbb 
félelmeinek változatos formáit egy remek 
alapanyagból építkező videojátékkal. 

MÁR TUDOD, MIÉRT A SÖTÉTSÉGASZÜL:; A REMÁEMOKAT 
Nines kihez fordulni. Nincs hová menekülni. A belyaú megsemmisülése küszöbön áll. Elszigetelt túlélők tenyérnyi 
földdaraban várják a csodát vagy a teljes pusztulást. A locust hardék megindultak, semmi sem éllíthatja meg őket 
Semrni sem állíthatja meg a mészárlást. A kormány kétségbeesett lépésre kényszerül - mozgásítja a snvs veszteseit: a 
betegeket, sebesülteket, elítélteket. Marcus Fenix a halélsorról emelkedik az emberiség reményei közé. Közönyétől nem 


zükkentené ki a megtiszteltetés, de egy apróság nem hagyja nyugacni - az emberiség tán megmenthető. Most még. 

